ระเบียบมหาวิทยาลัยวลัยลักษณ์ระเบียบมหาวิทยาลัยวลัยลักษณ์ว่าด้วยการพัสดุพ.ศ. ๒๕๕๘[๑] โดยที่เป็นการสมควรปรับปรุงระเบียบมหาวิทยาลัยวลัยลักษณ์ว่าด้วยการพัสดุ เพื่อให้การดำเนินงานเกี่ยวกับการพัสดุ เป็นไปด้วยความเรียบร้อยเหมาะสม คล่องตัว และมีประสิทธิภาพยิ่งขึ้น ฉะนั้น อาศัยอำนาจตามความในมาตรา ๑๖ (๑๐)แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕ สภามหาวิทยาลัยวลัยลักษณ์ในการประชุมครั้งที่ ๓/๒๕๕๘ เมื่อวันที่ ๑๐ พฤษภาคม ๒๕๕๘ตามข้อเสนอของคณะกรรมการการเงินและทรัพย์สิน ในการประชุมครั้งที่ ๑/๒๕๕๘เมื่อวันที่ ๑ พฤษภาคม ๒๕๕๘ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบมหาวิทยาลัยวลัยลักษณ์ ว่าด้วยการพัสดุ พ.ศ. ๒๕๕๘ข้อ ๒ ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศเป็นต้นไปข้อ ๓ ให้ยกเลิกระเบียบมหาวิทยาลัยวลัยลักษณ์ว่าด้วยการพัสดุ พ.ศ. ๒๕๕๒ข้อ ๔ ให้อธิการบดีเป็นผู้รักษาการตามระเบียบนี้ และมีอำนาจออกประกาศหรือคำสั่งใด ๆ เพื่อปฏิบัติการให้เป็นไปตามระเบียบรวมทั้งมีอำนาจวินิจฉัยชี้ขาดข้อขัดแย้งตามระเบียบนี้ทั้งนี้ในกรณีที่ผู้รักษาการไว้ซึ่งอำนาจตามระเบียบนี้เป็นผู้กระทำความผิด ให้สภามหาวิทยาลัยเป็นผู้พิจารณา หรือสภามหาวิทยาลัยอาจจะแต่งตั้งคณะอนุกรรมการชุดหนึ่งเป็นผู้พิจารณาก็ได้หมวด ๑ข้อความทั่วไป ส่วนที่ ๑นิยาม ข้อ ๕ ในระเบียบนี้มหาวิทยาลัย หมายถึงมหาวิทยาลัยวลัยลักษณ์อธิการบดี หมายถึงอธิการบดีมหาวิทยาลัยวลัยลักษณ์หัวหน้าส่วนพัสดุ หมายถึงหัวหน้าส่วนพัสดุมหาวิทยาลัยวลัยลักษณ์ และให้หมายความรวมถึงบุคคลซึ่งได้รับแต่งตั้งจากอธิการบดีให้ปฏิบัติหน้าที่เช่นเดียวกับหัวหน้าส่วนพัสดุด้วยพนักงานพัสดุ หมายถึงพนักงานส่วนพัสดุมหาวิทยาลัยวลัยลักษณ์ที่มีหน้าที่เกี่ยวกับการพัสดุ หรือผู้ที่ได้รับแต่งตั้งจากอธิการบดีให้มีหน้าที่หรือปฏิบัติงานเกี่ยวกับการพัสดุตามระเบียบนี้พนักงาน หมายถึงพนักงานประจำและพนักงานสัญญาจ้างของมหาวิทยาลัยวลัยลักษณ์ที่ปรึกษา หมายถึงบุคคลธรรมดาหรือนิติบุคคลที่ประกอบธุรกิจหรือสามารถให้บริการเป็นที่ปรึกษาทางวิศวกรรมสถาปัตยกรรม เศรษฐศาสตร์ หรือสาขาอื่น รวมทั้งให้บริการ ด้านศึกษา สำรวจออกแบบและควบคุมงาน และการวิจัย แต่ต้องไม่ให้บริการออกแบบและควบคุมงานก่อสร้างพัสดุ หมายถึง วัสดุ ครุภัณฑ์ที่ดิน สิ่งก่อสร้าง และงานบริการวัสดุ หมายถึง สิ่งของซึ่ง(๑) โดยสภาพเมื่อใช้แล้วย่อมสิ้นเปลืองหมดไป แปรสภาพไปหรือไม่คงสภาพเดิมอีกต่อไป หรือ(๒) โดยสภาพมีลักษณะคงทนถาวรแต่มีอายุการใช้งานในระยะเวลาประมาณไม่เกิน ๑ ปี หรือ(๓) โดยสภาพมีลักษณะคงทนถาวรและมีอายุการใช้งานตั้งแต่ ๑ ปีขึ้นไป แต่มีราคาหน่วยหนึ่งหรือชุดหนึ่งไม่เกิน ๑๐,๐๐๐ บาท หรือ(๔) โดยสภาพจัดหามาเพื่อใช้ในการบำรุง รักษา ซ่อมแซมเสริมสร้าง หรือปรับปรุง ครุภัณฑ์ ที่ดิน และสิ่งปลูกสร้างครุภัณฑ์ หมายถึงสิ่งของที่มีราคาในขณะที่ได้มาเกินกว่า ๑๐,๐๐๐ บาทขึ้นไปต่อหน่วยหรือต่อชุด ซึ่งโดยปกติมีลักษณะคงทนถาวร และมีอายุการใช้งานยืนนานเกินกว่า๑ ปีขึ้นไป ยกเว้นสัตว์ใหญ่ ให้ถือเป็นครุภัณฑ์ตั้งแต่วันที่ได้มาสิ่งก่อสร้าง หมายถึง (๑) งานก่อสร้างซึ่งเป็นงานที่สร้างหรือทำขึ้นมีลักษณะมั่นคงหรือถาวร เช่น อาคาร ถนน โรงรถระบบประปา ระบบไฟฟ้า ระบบโทรศัพท์ และระบบบำบัดน้ำเสีย เป็นต้นและให้หมายความถึงงานปรับปรุงซ่อมแซมตกแต่งหรือต่อเติม งานรื้อถอนและงานเคลื่อนย้ายอาคารด้วย(๒) อาคารซึ่งเป็นสิ่งปลูกสร้างถาวรที่บุคคลอาจเข้าอยู่หรือใช้สอยได้ เช่น อาคารที่ทำการโรงพยาบาล โรงเรียน สนามกีฬา สถานีนำร่อง หรือสิ่งปลูกสร้างอย่างอื่นที่มีลักษณะทำนองเดียวกันและรวมตลอดถึงสิ่งก่อสร้างอื่น ๆ ซึ่งสร้างขึ้นเพื่อประโยชน์ใช้สอยสำหรับอาคารนั้นๆ เช่น เสาธง รั้ว ท่อระบายน้ำ หอถังน้ำ ถนน ประปา และ สิ่งอื่น ๆซึ่งเป็นส่วนประกอบของตัวอาคาร เช่น เครื่องปรับอากาศ ลิฟต์ เฟอร์นิเจอร์ ฯลฯและสิ่งก่อสร้างอื่น ๆ ซึ่งเป็นที่เชิดชูคุณค่าทางด้านศิลปะหรือสถาปัตยกรรม เช่นอนุสาวรีย์ หรืองานที่ต้องใช้เทคโนโลยีขั้นสูงงานบริการ หมายถึง งานจ้างเหมาบริการจากผู้มีอาชีพให้บริการ และให้หมายความรวมถึงการจ้างที่ปรึกษาด้วยจัดหา หมายถึงวิธีดำเนินการเพื่อให้ได้มาซึ่งพัสดุตามระเบียบนี้ ได้แก่ การซื้อ การจ้างการจัดทำเอง การแลกเปลี่ยน การเช่า การเช่าซื้อ เป็นต้นการซื้อ หมายถึงการซื้อพัสดุทุกชนิดรวมตลอดถึงการซื้อพัสดุที่มีการติดตั้งทดลองและบริการที่เกี่ยวเนื่องอื่น ๆ ด้วย แต่ไม่รวมถึงการจัดหาพัสดุในลักษณะการจ้างการจ้าง หมายถึง การจ้างทำของการรับขน การจ้างเหมาบริการ การจ้างออกแบบ การจ้างควบคุมงานก่อสร้างและการจ้างที่ปรึกษาการจ้างที่ปรึกษา หมายถึงการจ้างบริการจากที่ปรึกษา แต่ไม่รวมถึงการจ้างออกแบบ การจ้างควบคุมงานก่อสร้างการจ้างออกแบบ หมายถึงการจ้างบริการจากนิติบุคคลหรือบุคคลธรรมดาที่ประกอบธุรกิจบริการด้านออกแบบก่อสร้างและหรือตกแต่งภายในการจ้างควบคุมงาน หมายถึงการจ้างบริการจากนิติบุคคลหรือบุคคลธรรมดาที่ประกอบธุรกิจบริการด้านงานควบคุมงานก่อสร้างอาคารการพัสดุ หมายถึง การจัดหาการควบคุม การจำหน่าย และการดำเนินการอื่น ๆ ที่กำหนดไว้ในระเบียบนี้ราคากลาง หมายถึงรายละเอียดราคามาตรฐานหรือราคาที่ใกล้เคียงความเป็นจริงเพื่อใช้เป็นฐานสำหรับเปรียบเทียบราคาที่ผู้เสนอราคาได้ยื่นเสนอไว้ซึ่งสามารถจัดซื้อจัดจ้างได้จริงและให้หมายความรวมถึงราคาที่หน่วยงานของรัฐได้มาจากการอ้างอิง สืบราคาจากท้องตลาดราคาที่เคยซื้อหรือจ้างครั้งหลังสุดภายในระยะเวลา ๒ ปีงบประมาณหรือวิธีอื่นใดตามหลักเกณฑ์ วิธีการ หรือแนวทางปฏิบัติของหน่วยงานของรัฐนั้น ๆส่วนราชการ หมายถึงส่วนราชการตามกฎหมายว่าด้วยการบริหารราชการแผ่นดิน และให้หมายความรวมถึงรัฐวิสาหกิจหน่วยงานของราชการส่วนท้องถิ่น และหน่วยงานอื่นของรัฐด้วยสัญญา หมายถึง หนังสือสัญญาใบสั่งซื้อสั่งจ้าง หรือข้อตกลงเป็นหนังสือผู้เสนอราคาที่มีผลประโยชน์ร่วมกัน หมายถึงบุคคลธรรมดาหรือนิติบุคคลที่เข้าเสนอราคาขายในการซื้อพัสดุของทางราชการหรือเข้าเสนอราคาเพื่อรับจ้างทำพัสดุ หรือเข้าเสนองานเพื่อรับจ้างเป็นที่ปรึกษาหรือรับจ้างออกแบบและควบคุมงานให้แก่ส่วนราชการใดเป็นผู้มีส่วนได้เสียไม่ว่าโดยทางตรงหรือทางอ้อมในกิจการของบุคคลธรรมดาหรือนิติบุคคลอื่นที่เข้าเสนอราคาหรือเข้าเสนองานให้แก่ส่วนราชการนั้นในคราวเดียวกันการมีส่วนได้เสียไม่ว่าโดยทางตรงหรือทางอ้อมของบุคคลธรรมดาหรือนิติบุคคลดังกล่าวข้างต้นได้แก่ การที่บุคคลธรรมดาหรือนิติบุคคลดังกล่าวมีความสัมพันธ์กันในลักษณะดังต่อไปนี้(๑) มีความสัมพันธ์กันในเชิงบริหาร โดยผู้จัดการหุ้นส่วนผู้จัดการ กรรมการผู้จัดการผู้บริหารหรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลรายหนึ่งมีอำนาจหรือสามารถใช้อำนาจในการบริหารจัดการกิจการของบุคคลธรรมดาหรือของนิติบุคคลอีกรายหนึ่งหรือหลายรายที่เสนอราคาหรือเสนองานให้แก่ส่วนราชการนั้นในคราวเดียวกัน(๒) มีความสัมพันธ์กันในเชิงทุนโดยผู้เป็นหุ้นส่วนในห้างหุ้นส่วนสามัญหรือผู้เป็นหุ้นส่วนไม่จำกัดความรับผิดในห้างหุ้นส่วนจำกัดหรือผู้ถือหุ้นรายใหญ่ในบริษัทจำกัดหรือบริษัท มหาชนจำกัดเป็นหุ้นส่วนในห้างหุ้นส่วนสามัญหรือห้างหุ้นส่วนจำกัด หรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัดอีกรายหนึ่งหรือหลายรายที่เสนอราคาหรือเสนองานให้แก่ส่วนราชการนั้นในคราวเดียวกันคำว่าผู้ถือหุ้นรายใหญ่ ให้หมายความว่าผู้ถือหุ้นซึ่งถือหุ้นเกินกว่าร้อยละยี่สิบห้า ในกิจการนั้น(๓) มีความสัมพันธ์กันในลักษณะไขว้กันระหว่าง (๑) และ(๒) โดยผู้จัดการ หุ้นส่วนผู้จัดการ กรรมการผู้จัดการ ผู้บริหารหรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลรายหนึ่งเป็นหุ้นส่วนในห้างหุ้นส่วนสามัญหรือห้างหุ้นส่วนจำกัดหรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัดอีกรายหนึ่งหรือหลายรายที่เข้าเสนอราคาหรือเสนองานให้แก่ส่วนราชการนั้นในคราวเดียวกันหรือในนัยกลับกันการดำรงตำแหน่ง การเป็นหุ้นส่วนหรือการเข้าถือหุ้นดังกล่าวข้างต้นของคู่สมรสหรือบุตรที่ยังไม่บรรลุนิติภาวะของบุคคลใน(๑) (๒) หรือ (๓) ให้ถือว่าเป็นการดำรงตำแหน่ง การเป็นหุ้นส่วนหรือการถือหุ้นของบุคคลดังกล่าวในกรณีบุคคลใดใช้ชื่อบุคคลอื่นเป็นผู้จัดการ หุ้นส่วนผู้จัดการกรรมการผู้จัดการ ผู้บริหารผู้เป็นหุ้นส่วนหรือผู้ถือหุ้นโดยที่ตนเองเป็นผู้ใช้อำนาจในการบริหารที่แท้จริงหรือเป็นหุ้นส่วนหรือผู้ถือหุ้นที่แท้จริงของห้างหุ้นส่วน หรือบริษัทจำกัดหรือบริษัทมหาชนจำกัด แล้วแต่กรณี และห้างหุ้นส่วน หรือบริษัทจำกัดหรือบริษัทมหาชนจำกัดที่เกี่ยวข้องได้เข้าเสนอราคาหรือเสนองานให้แก่ส่วนราชการนั้นในคราวเดียวกันให้ถือว่าผู้เสนอราคาหรือผู้เสนองานนั้นมีความสัมพันธ์กันตาม (๑) (๒) หรือ (๓)แล้วแต่กรณีการขัดขวางการแข่งขันราคาอย่างเป็นธรรม หมายถึง การที่ผู้เสนอราคาหรือผู้เสนองานรายหนึ่งหรือหลายรายกระทำการอย่างใดๆ อันเป็นการขัดขวาง หรือเป็นอุปสรรคหรือไม่เปิดโอกาสให้มีการแข่งขันราคาอย่างเป็นธรรมในการเสนอราคาหรือเสนองานต่อส่วนราชการไม่ว่าจะกระทำโดยการสมยอมกัน หรือโดยการให้ ขอให้หรือรับว่าจะให้ เรียก รับ หรือยอมจะรับเงิน หรือทรัพย์สินหรือประโยชน์อื่นใดหรือใช้กำลังประทุษร้าย หรือข่มขู่ว่าจะใช้กำลังประทุษร้ายหรือแสดงเอกสารอันเป็นเท็จ หรือกระทำการใดโดยทุจริต ทั้งนี้ โดยมีวัตถุประสงค์ที่จะแสวงหาประโยชน์ในระหว่างผู้เสนอราคาหรือผู้เสนองานด้วยกันหรือเพื่อให้ประโยชน์แก่ผู้เสนอราคาหรือผู้เสนองานรายหนึ่งรายใดเป็นผู้มีสิทธิทำสัญญากับส่วนราชการนั้นหรือเพื่อหลีกเลี่ยงการแข่งขันราคาอย่างเป็นธรรมหรือเพื่อให้เกิดความได้เปรียบส่วนราชการโดยมิใช่เป็นไปในทางการประกอบธุรกิจปกติส่วนที่ ๒การใช้บังคับและการมอบอำนาจ ข้อ ๖ ระเบียบนี้ให้ใช้บังคับเกี่ยวกับการพัสดุโดยใช้เงินรายได้ทุกประเภทของมหาวิทยาลัยยกเว้นเงินบริจาคที่ผู้บริจาคกำหนดวัตถุประสงค์เพื่อให้ได้มาซึ่งพัสดุเป็นการเฉพาะและพัสดุที่ได้มาตามระเบียบอื่นที่ได้กำหนดไว้เป็นการเฉพาะข้อ ๗ ผู้มีอำนาจดำเนินการตามระเบียบนี้จะมอบอำนาจเป็นหนังสือให้แก่ผู้ดำรงตำแหน่งใดก็ได้โดยให้คำนึงถึงระดับตำแหน่ง หน้าที่และความรับผิดชอบของผู้ที่จะได้รับมอบอำนาจเป็นสิ่งสำคัญส่วนที่ ๓บทกำหนดโทษ ข้อ ๘ ผู้มีอำนาจหรือหน้าที่ดำเนินการตามระเบียบนี้หรือผู้หนึ่งผู้ใดกระทำการโดยจงใจหรือประมาทเลินเล่อไม่ปฏิบัติตามระเบียบนี้หรือกระทำการโดยมีเจตนาทุจริตหรือกระทำการโดยปราศจากอำนาจหรือนอกเหนืออำนาจหน้าที่ รวมทั้งมีพฤติกรรมที่ส่อให้มีการสมยอมกันในการเสนอราคาถือว่าผู้นั้นกระทำผิดวินัยทั้งนี้ การกำหนดบทลงโทษให้เป็นไปตามข้อบังคับมหาวิทยาลัยวลัยลักษณ์ว่าด้วยการบริหารงานบุคคลฉบับที่ใช้บังคับเว้นแต่ถ้าการกระทำไม่เป็นเหตุให้มหาวิทยาลัยเสียหาย ให้ลงโทษภาคทัณฑ์หรือว่ากล่าวตักเตือนโดยทำคำสั่งเป็นลายลักษณ์อักษรการลงโทษทางวินัยไม่เป็นเหตุให้ผู้กระทำหลุดพ้นจากความรับผิดในทางแพ่งตามกฎหมายและระเบียบของมหาวิทยาลัยที่เกี่ยวข้องหรือความรับผิดทางอาญา(ถ้ามี)หมวด ๒การจัดหา ส่วนที่ ๑รายงานขอซื้อหรือขอจ้าง ข้อ ๙ ก่อนดำเนินการจัดหาทุกวิธี นอกเหนือจากการซื้อที่ดินและสิ่งก่อสร้างให้พนักงานพัสดุของหน่วยงานที่ประสงค์จะจัดหาจัดทำแบบขออนุมัติดำเนินการจัดหาต่ออธิการบดีโดยมีรายละเอียดดังต่อไปนี้(๑) เหตุผลและความจำเป็นที่ต้องการจัดหา(๒) รายละเอียดของพัสดุที่จะจัดหา(๓) วงเงินที่จะจัดหาในครั้งนั้น(๔) ราคามาตรฐานหรือราคากลางตามเกณฑ์ที่คณะกรรมการป้องกันและปราบปรามการทุจริตแห่งชาติ(ป.ป.ช.) หรือกระทรวงการคลังกำหนด(๕)กำหนดเวลาที่ต้องการใช้พัสดุนั้นหรือให้งานนั้นแล้วเสร็จ(๖) วิธีที่จะจัดหาและเหตุผลที่ต้องจัดหาโดยวิธีนั้น ๆ(๗) รายชื่อผู้ปฏิบัติงานหรือคณะกรรมการที่เกี่ยวข้อง(๘) ข้อเสนออื่น ๆ (ถ้ามี)ในกรณีที่จะต้องดำเนินการซื้อหรือจ้างโดยวิธีตกลงราคาหรือวิธีพิเศษกรณีมีความจำเป็นเร่งด่วนหากล่าช้าอาจจะเสียหายแก่มหาวิทยาลัยให้แสดงรายละเอียดเฉพาะรายการที่เห็นว่าจำเป็นก็ได้การซื้อที่ดินและหรือสิ่งก่อสร้าง ข้อ ๑๐ ก่อนดำเนินการซื้อที่ดินและหรือสิ่งก่อสร้างให้พนักงานพัสดุจัดทำรายงานเสนอต่ออธิการบดีตามรายการ ดังต่อไปนี้(๑) เหตุผลและความจำเป็นที่ต้องซื้อ(๒) รายละเอียดของที่ดินและหรือสิ่งก่อสร้างที่ต้องการซื้อ รวมทั้งเนื้อที่และท้องที่ ที่ต้องการ(๓) ราคาประเมินของทางราชการในท้องถิ่นนั้น(๔) ราคาซื้อขายที่ดินและหรือสิ่งก่อสร้างใกล้บริเวณที่จะซื้อทั้งนี้ ในกรณีราคาที่จัดซื้อสูงกว่าราคาประเมินของทางราชการให้คณะกรรมการจัดซื้อชี้แจงเหตุผลเสนอผู้มีอำนาจอนุมัติตามระเบียบนี้เพื่อประกอบการพิจารณา(๕) วงเงินที่จะซื้อ ให้ระบุวงเงินงบประมาณที่จะซื้อในครั้งนั้นทั้งหมดถ้าไม่มีวงเงินงบประมาณที่จะซื้อให้ระบุวงเงินที่ประมาณว่าจะซื้อในครั้งนั้น(๖) วิธีที่จะซื้อและเหตุผลที่ต้องซื้อโดยวิธีนั้น(๗) ข้อเสนออื่น ๆ (ถ้ามี)ข้อ ๑๑ การซื้อที่ดินและหรือสิ่งก่อสร้างให้ติดต่อกับเจ้าของโดยตรงเว้นแต่การซื้อที่ดินและหรือสิ่งก่อสร้างในต่างประเทศหากจำเป็นต้องติดต่อผ่านนายหน้าหรือดำเนินการทำนองเดียวกันตามกฎหมายหรือประเพณีนิยมของท้องถิ่นก็ให้กระทำได้และให้นำความในกรณีที่จะต้องดำเนินการซื้อหรือจ้างโดยวิธีตกลงราคาหรือวิธีกรณีมีความจำเป็นเร่งด่วนมาใช้บังคับโดยอนุโลมส่วนที่ ๒วิธีการซื้อหรือวิธีการจ้าง ข้อ ๑๒[๒]วิธีการซื้อหรือวิธีการจ้างกระทำได้๗ วิธี คือ(๑) วิธีตกลงราคา ได้แก่ การซื้อหรือการจ้างครั้งหนึ่งซึ่งมีราคาไม่เกิน ๕๐๐,๐๐๐ บาทเว้นแต่การจ้างที่ปรึกษาให้กระทำได้ครั้งหนึ่งไม่เกิน๒,๐๐๐,๐๐๐ บาท และการจ้างออกแบบและควบคุมงานให้กระทำได้สำหรับกรณีของงานก่อสร้างที่มีวงเงินงบประมาณค่าก่อสร้างโครงการหนึ่งไม่เกิน๒,๐๐๐,๐๐๐ บาท(๒)วิธีสอบราคา ได้แก่ การซื้อหรือการจ้างครั้งหนึ่ง ซึ่งมีราคาเกิน ๕๐๐,๐๐๐ บาทแต่ไม่เกิน ๕,๐๐๐,๐๐๐ บาท(๓)วิธีประกวดราคา ได้แก่ การซื้อหรือการจ้างครั้งหนึ่งซึ่งมีราคาเกิน ๕,๐๐๐,๐๐๐ บาทขึ้นไป(๔)วิธีคัดเลือก ได้แก่ การจ้างที่ปรึกษา การจ้างออกแบบและหรือการควบคุมงานซึ่งมีราคาเกิน ๕๐๐,๐๐๐ บาทเว้นแต่การจ้างออกแบบที่มีลักษณะพิเศษต้องออกแบบเป็นการเฉพาะหรือมีความซับซ้อนเช่น พิพิธภัณฑ์ อนุสาวรีย์ เป็นต้น ให้สามารถจัดจ้างด้วยวิธีพิเศษ(๕)วิธีพิเศษ ได้แก่ การซื้อหรือการจ้างครั้งหนึ่ง ซึ่งมีราคาเกิน ๕๐๐,๐๐๐ บาทและให้จัดทำเฉพาะกรณี(๖)วิธีการทางอิเล็กทรอนิกส์ (e-Auction)(๗)วิธีการอื่นตามที่กระทรวงการคลังกำหนดโดยได้รับความเห็นชอบจากอธิการบดีการซื้อหรือการจ้างตาม(๑) และ (๒)ถ้าอธิการบดีหรือผู้ที่อธิการบดีมอบอำนาจเห็นสมควรจะสั่งให้กระทำโดยวิธีที่กำหนดไว้สำหรับวงเงินที่สูงกว่าก็ได้การแบ่งซื้อหรือแบ่งจ้างโดยลดวงเงินที่จะซื้อหรือจ้างในครั้งเดียวกันเพื่อให้วงเงินต่ำกว่าที่กำหนดโดยวิธีหนึ่งวิธีใดหรือเพื่อให้อำนาจสั่งซื้อสั่งจ้างเปลี่ยนแปลงไป จะกระทำมิได้เว้นแต่กรณีมีเหตุผลความจำเป็นที่จะต้องดำเนินการให้ชี้แจงเหตุผลความจำเป็นก่อนดำเนินการต่อผู้มีอำนาจอนุมัติตามระเบียบนี้การซื้อหรือจ้างโดยวิธีตกลงราคา ข้อ ๑๓ การซื้อหรือการจ้างโดยวิธีตกลงราคาให้พนักงานพัสดุติดต่อตกลงราคากับผู้ขายโดยตรงแล้วดำเนินการจัดซื้อหรือจัดจ้างได้ภายในวงเงินที่ได้รับอนุมัติจากอธิการบดีในกรณีที่เป็นการซื้อหรือการจ้างโดยวิธีตกลงราคาครั้งหนึ่งซึ่งราคาไม่เกิน๒๐,๐๐๐ บาทหรือการซื้อหรือการจ้างโดยวิธีตกลงราคาไม่เกินวงเงินที่อธิการบดีมอบอำนาจ ให้หัวหน้าหน่วยงานหรือผู้ที่อธิการบดีมอบอำนาจเมื่อหัวหน้าหน่วยงานหรือผู้ที่อธิการบดีมอบอำนาจให้ความเห็นชอบแล้วให้ถือว่ารายงานที่มีผู้ลงนามตรวจรับเรียบร้อยแล้วเป็นหลักฐานการตรวจรับในกรณีจำเป็นและเร่งด่วนที่เกิดขึ้นโดยไม่อาจดำเนินการตามปกติได้ทันหากล่าช้าจะก่อให้เกิดความเสียหายให้ขออนุมัติการจัดหาต่อหัวหน้าหน่วยงานหรือผู้ที่อธิการบดีมอบอำนาจเมื่อได้รับอนุมัติแล้ว ให้ดำเนินการจัดหาและตรวจรับแล้วรายงานเพื่อขอความเห็นชอบต่อหัวหน้าหน่วยงานหรือผู้ที่อธิการบดีมอบอำนาจเว้นแต่กรณีเป็นความจำเป็นเร่งด่วนที่ไม่ได้คาดหมายไว้ก่อนและไม่สามารถตรวจรับตามวิธีการปกติได้ให้รีบรายงานขอความเห็นชอบต่อหัวหน้าหน่วยงานหรือผู้ที่อธิการบดีมอบอำนาจและเมื่อหัวหน้าหน่วยงานหรือผู้ที่อธิการบดีมอบอำนาจให้ความเห็นชอบแล้วให้ถือว่ารายงานดังกล่าวเป็นหลักฐานการตรวจรับด้วยการซื้อหรือจ้างโดยวิธีสอบราคาและวิธีประกวดราคา ข้อ ๑๔ การซื้อหรือการจ้างโดยวิธีสอบราคาประกวดราคา ต้องมีการประกาศเชิญชวนอย่างเปิดเผยโดยจะมีการขายเอกสารการสอบราคาหรือประกวดราคาหรือไม่ก็ได้การเสนอราคาต้องเป็นลายลักษณ์อักษร การพิจารณาคัดเลือก การต่อรองราคาให้ดำเนินการโดยคณะกรรมการจัดหาการจัดทำเอกสาร หลักเกณฑ์และวิธีปฏิบัติให้เป็นไปตามที่อธิการบดีกำหนดการจ้างโดยวิธีคัดเลือก ข้อ ๑๕ การจ้างโดยวิธีคัดเลือกต้องมีการประกาศเชิญชวนอย่างเปิดเผย โดยให้เสนอข้อเสนอทางเทคนิค เช่นผลงานการเป็นที่ปรึกษา ออกแบบ ควบคุมงาน ประสบการณ์ของที่ปรึกษาวิศวกรหรือสถาปนิกประจำโครงการ แนวคิดในการออกแบบ วิธีการ ขั้นตอน และวิธีปฏิบัติ เป็นต้น การเสนอราคาต้องเป็นลายลักษณ์อักษรการพิจารณาคัดเลือก การต่อรองราคา ให้ดำเนินการโดยคณะกรรมการจัดหาการจัดทำเอกสาร หลักเกณฑ์ และวิธีปฏิบัติให้เป็นไปตามที่อธิการบดีกำหนดการซื้อหรือจ้างโดยวิธีพิเศษ ข้อ ๑๖ การซื้อหรือการจ้างโดยวิธีพิเศษให้กระทำเฉพาะกรณีหนึ่งกรณีใดดังนี้(๑) ต้องจัดหาเร่งด่วนหากล่าช้าอาจจะเสียหายแก่มหาวิทยาลัย(๒) ดำเนินการจัดหาโดยวิธีอื่นแล้วไม่ได้ผล(๓) มีความต้องการใช้เพิ่มขึ้นในสถานการณ์ที่จำเป็นหรือเร่งด่วนหรือเพื่อประโยชน์ของมหาวิทยาลัยและจำเป็นต้องจัดหาเพิ่ม (Repeat Order)(๔) การจัดหาจากส่วนราชการ(๕) เป็นพัสดุที่จะขายทอดตลาดโดยส่วนราชการองค์การระหว่างประเทศหรือหน่วยงานของต่างประเทศ(๖) เป็นพัสดุที่จำเป็นต้องซื้อโดยตรงจากต่างประเทศหรือดำเนินการโดยผ่านองค์การระหว่างประเทศ(๗)เป็นพัสดุที่โดยลักษณะของการใช้งานหรือมีข้อจำกัดทางเทคนิคเป็นการเฉพาะ(๘)เป็นพัสดุที่เป็นที่ดินและหรือสิ่งก่อสร้างซึ่งจำเป็นต้องซื้อเฉพาะแห่ง(๙) เป็นงานที่ต้องการช่างผู้มีฝีมือดีผู้มีความชำนาญงานเป็นพิเศษหรือมีผู้ที่มีความชำนาญในกิจการนั้นน้อยราย(๑๐)เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายเสียก่อนจึงจะประมาณค่าซ่อมได้เช่น งานจ้างซ่อมเครื่องจักร เครื่องมือกล เครื่องยนต์ เครื่องไฟฟ้าหรือเครื่องอิเล็กทรอนิกส์ เป็นต้นการจัดทำเอกสาร หลักเกณฑ์ และวิธีปฏิบัติให้เป็นไปตามที่อธิการบดีกำหนดการซื้อหรือจ้างด้วยวิธีการทางอิเล็กทรอนิกส์(e-Auction) ข้อ ๑๗ การจัดทำเอกสารหลักเกณฑ์ และวิธีปฏิบัติการซื้อหรือจ้างด้วยวิธีการทางอิเล็กทรอนิกส์ (e-Auction) ให้ถือปฏิบัติตามประกาศที่กระทรวงการคลังกำหนดส่วนที่ ๓การจัดทำเอง ข้อ ๑๘ การจัดซื้อพัสดุเพื่อจัดทำพัสดุเองให้ชี้แจงเหตุผลและความจำเป็นที่ต้องใช้ พร้อมทั้งวงเงินโดยประมาณเสนอผู้มีอำนาจอนุมัติ เมื่อได้รับอนุมัติแล้ว ให้ดำเนินการตามวิธีการซื้อตามที่กำหนดไว้ในระเบียบนี้ทั้งนี้ ให้อธิการบดีแต่งตั้งผู้ควบคุมรับผิดชอบในการจัดทำเองขึ้น หรือแต่งตั้งคณะกรรมการตรวจสอบการปฏิบัติงานโดยมีคุณสมบัติและหน้าที่เช่นเดียวกันกับคณะกรรมการตรวจรับพัสดุส่วนที่ ๔การจ้างที่ปรึกษา ข้อ ๑๙ ก่อนดำเนินการจ้างที่ปรึกษาให้พนักงานพัสดุทำรายงานเสนออธิการบดีตามรายการ ดังต่อไปนี้(๑) เหตุผลและความจำเป็นที่ต้องจ้างที่ปรึกษา(๒) ขอบเขตโดยละเอียดของงานที่จะจ้างที่ปรึกษา(๓) คุณสมบัติของที่ปรึกษาที่จะจ้าง(๔) วงเงินค่าจ้างที่ปรึกษาโดยประมาณ(๕) กำหนดระยะเวลาแล้วเสร็จของงาน(๖) วิธีการจ้างที่ปรึกษาและเหตุผลที่ต้องจ้างที่ปรึกษาโดยวิธีนั้น(๗)รายนามและหรือองค์ประกอบของคณะกรรมการจัดจ้างที่ปรึกษา(๘) ข้อเสนออื่น ๆ (ถ้ามี)การจัดทำเอกสาร หลักเกณฑ์ และวิธีปฏิบัติให้เป็นไปตามที่อธิการบดีกำหนดส่วนที่ ๕การจ้างออกแบบและควบคุมงาน ข้อ ๒๐ ก่อนดำเนินการจ้างออกแบบและควบคุมงานทุกวิธีให้พนักงานพัสดุทำรายงานเสนอต่ออธิการบดีตามรายการ ดังต่อไปนี้(๑)เหตุผลและความจำเป็นที่ต้องจ้างออกแบบและหรือควบคุมงาน(๒) ขอบเขตของงาน รวมทั้งรายละเอียดเท่าที่จำเป็น(๓) วงเงินงบประมาณค่าก่อสร้าง(๔) ประมาณการค่าจ้าง(๕) กำหนดเวลาแล้วเสร็จ(๖) วิธีที่จะจ้าง และเหตุผลที่ต้องจ้างโดยวิธีนั้น(๗) ข้อเสนออื่น ๆ (ถ้ามี)เมื่ออธิการบดีให้ความเห็นชอบรายงานที่เสนอแล้วให้พนักงานพัสดุดำเนินการจ้างต่อไปได้การจัดทำเอกสาร หลักเกณฑ์ และวิธีปฏิบัติให้เป็นไปตามที่อธิการบดีกำหนดส่วนที่ ๖การแลกเปลี่ยน ข้อ ๒๑ ก่อนการแลกเปลี่ยนพัสดุให้พนักงานพัสดุทำรายงานเสนออธิการบดีตามรายการ ดังต่อไปนี้(๑) เหตุผลและความจำเป็นที่ต้องแลกเปลี่ยน(๒) รายละเอียดของพัสดุที่จะนำไปแลกเปลี่ยน(๓)ราคาที่ซื้อหรือได้มาของพัสดุที่จะนำไปแลกเปลี่ยนและราคาที่จะแลกเปลี่ยนได้โดยประมาณ(๔) พัสดุที่จะรับแลกเปลี่ยนและให้ระบุว่าจะแลกเปลี่ยนกับส่วนราชการหรือเอกชน(๕) ข้อเสนออื่น ๆ (ถ้ามี)ข้อ ๒๒ การแลกเปลี่ยนพัสดุของมหาวิทยาลัยกับส่วนราชการให้อธิการบดีกับหัวหน้าหน่วยงานนั้น ๆ ตกลงกันในกรณีที่แลกเปลี่ยนกับเอกชน ให้อธิการบดีแต่งตั้งคณะกรรมการขึ้นโดยใช้วิธีการซื้อหรือจ้างมาใช้โดยอนุโลมในกรณีที่มหาวิทยาลัยได้รับเงินจากการแลกเปลี่ยนพัสดุ ให้นำส่งเป็นเงินรายได้ของมหาวิทยาลัยเมื่อมีการรับและจำหน่ายพัสดุจากการแลกเปลี่ยนให้ลงทะเบียนพัสดุที่รับมาหรือจำหน่ายพัสดุนั้น แล้วให้พนักงานพัสดุรายงานอธิการบดีเพื่อทราบและส่งให้ส่วนการเงินและบัญชีบันทึกหรือปรับปรุงบัญชีส่วนที่ ๗การเช่าการเช่าสังหาริมทรัพย์และการเช่าอสังหาริมทรัพย์ ข้อ ๒๓ ก่อนดำเนินการเช่าให้พนักงานพัสดุทำรายงานเสนออธิการบดีตามรายการ ดังต่อไปนี้(๑) เหตุผลและความจำเป็นที่จะต้องเช่า(๒) ราคาค่าเช่าที่ผู้ให้เช่าเสนอ(๓) รายละเอียดของอสังหาริมทรัพย์ที่จะเช่า เช่นสภาพของสถานที่ บริเวณที่ต้องการใช้พร้อมทั้งภาพถ่าย (ถ้ามี)และราคาที่ที่สถานที่นั้นเคยให้เช่า เป็นต้น(๔) อัตราค่าเช่าของอสังหาริมทรัพย์ซึ่งมีขนาดและสภาพใกล้เคียงกับที่จะเช่าข้อ ๒๔ การเช่าแบ่งเป็นการเช่าสังหาริมทรัพย์และการเช่าอสังหาริมทรัพย์(๑) การเช่าสังหาริมทรัพย์ให้ดำเนินการได้ตามความเหมาะสมและจำเป็นโดยให้นำข้อกำหนดเกี่ยวกับการซื้อหรือการจ้างมาใช้โดยอนุโลม(๒) การเช่าอสังหาริมทรัพย์ ให้ใช้กระบวนการตกลงราคา และให้กระทำได้ในกรณีดังต่อไปนี้๑) เช่าที่ดินเพื่อใช้ประโยชน์สำหรับมหาวิทยาลัย๒)เช่าสถานที่เพื่อใช้เป็นที่ทำการในกรณีที่ไม่มีสถานที่ของมหาวิทยาลัยหรือมีแต่ไม่เพียงพอและถ้าสถานที่ที่เช่านั้นกว้างขวางพอจะใช้เป็นที่พักของมหาวิทยาลัยด้วยก็ได้๓) เช่าสถานที่เพื่อใช้เป็นที่เก็บพัสดุของมหาวิทยาลัยในกรณีที่มีสถานที่เก็บไม่เพียงพอการเช่าซื้อ ข้อ ๒๕ ก่อนดำเนินการเช่าซื้อให้พนักงานพัสดุทำรายงานเสนออธิการบดีตามรายการดังต่อไปนี้(๑) เหตุผลและความจำเป็นที่จะต้องเช่าซื้อ(๒) คุณสมบัติเฉพาะของพัสดุที่จะเช่าซื้อ(๓)ราคาในท้องตลาดในขณะนั้นที่สืบทราบหรือประมาณราคาได้หรือราคาที่เคยเช่าซื้อครั้งหลังสุดภายในระยะเวลา ๒ ปีงบประมาณและราคาของพัสดุที่จะเช่าซื้อ รวมทั้งจำนวนเงินที่จะต้องจ่ายในแต่ละคราว(๔)รายละเอียดคำมั่นของผู้ให้เช่าซื้อที่จะขายพัสดุที่ให้เช่าซื้อ(๕)วงเงินที่จะเช่าซื้อให้ระบุวงเงินงบประมาณที่จะเช่าซื้อในครั้งนั้นทั้งหมด(๖)กำหนดเวลาที่ต้องการใช้พัสดุนั้นและระยะเวลาการเช่าซื้อรวมทั้งระยะเวลาที่ต้องจ่ายเงินในแต่ละคราว(๗)วิธีที่จะเช่าซื้อและเหตุผลที่ต้องเช่าซื้อโดยวิธีนั้น ๆ(๘) ข้อเสนออื่น (ถ้ามี)ข้อ ๒๖ การเช่าซื้อให้ดำเนินการได้ตามความเหมาะสมและจำเป็นโดยให้นำข้อกำหนดเกี่ยวกับการซื้อหรือการจ้างมาใช้โดยอนุโลมส่วนที่ ๘การรับบริจาค ข้อ ๒๗ การรับบริจาคพัสดุจะกระทำได้ก็ต่อเมื่อพัสดุนั้นเป็นประโยชน์ต่อมหาวิทยาลัยและเป็นการบริจาคให้โดยไม่มีเงื่อนไขหรือมีเงื่อนไขแต่ไม่ก่อให้เกิดผลเสียหายต่อมหาวิทยาลัยให้ถือปฏิบัติตามระเบียบมหาวิทยาลัยวลัยลักษณ์ว่าด้วยการรับเงินหรือทรัพย์สินที่มีผู้บริจาคให้มหาวิทยาลัยวลัยลักษณ์หรือระเบียบอื่นที่เกี่ยวข้องในกรณีได้รับพัสดุมาจากการเจรจาต่อรองราคาหรือของแถมจากการจัดหาให้คณะกรรมการจัดหาเป็นผู้พิจารณาความเหมาะสมของพัสดุจะต้องเป็นประโยชน์และไม่มีข้อผูกพันกับมหาวิทยาลัย และเป็นผู้ประเมินราคาพัสดุแล้วรายงานให้อธิการบดีทราบพร้อมกับการจัดหาในคราวนั้น และแจ้งให้คณะกรรมการตรวจรับทราบทั้งนี้ การรับพัสดุตามวรรคแรกและวรรคสองให้คณะกรรมการตรวจรับเป็นผู้ตรวจรับพัสดุนั้นโดยให้พนักงานพัสดุจัดทำทะเบียนไว้เป็นหลักฐาน และแจ้งให้ส่วนการเงินและบัญชีบันทึกบัญชีหมวด ๓การตรวจรับพัสดุและการตรวจการจ้าง ข้อ ๒๘ การตรวจรับพัสดุและการตรวจการจ้าง ให้คณะกรรมการตรวจรับ และคณะกรรมการตรวจการจ้างปฏิบัติหน้าที่ตามหลักเกณฑ์และวิธีการที่อธิการบดีกำหนดหมวด ๔คณะกรรมการ ส่วนที่ ๑การแต่งตั้งคณะกรรมการ ข้อ ๒๙ ในการดำเนินการจัดหาแต่ละครั้งให้อธิการบดีแต่งตั้งคณะกรรมการขึ้น เพื่อปฏิบัติการตามระเบียบนี้ แล้วแต่กรณี คือ(๑)คณะกรรมการกำหนดขอบเขตงานหรือรายละเอียดพัสดุที่จะจัดซื้อจัดจ้างตามระเบียบที่เกี่ยวข้องหรือตามที่อธิการบดีเห็นสมควร(๒)คณะกรรมการกำหนดราคากลางตามที่กำหนดไว้ในระเบียบนี้(๓) คณะกรรมการจัดหา(๔) คณะกรรมการตรวจรับพัสดุหรือคณะกรรมการตรวจการจ้าง(๕) คณะกรรมการอื่นใดเกี่ยวกับการพัสดุตามที่มหาวิทยาลัยกำหนดเมื่อคณะกรรมการตามวรรคหนึ่งดำเนินการเสร็จเรียบร้อยแล้วให้คณะกรรมการ แต่ละคณะรายงานผลการดำเนินการต่ออธิการบดีองค์ประกอบองค์ประชุม และมติของคณะกรรมการ ข้อ ๓๐ คณะกรรมการที่อธิการบดีแต่งตั้งเพื่อปฏิบัติตามระเบียบนี้แต่ละคณะให้ประกอบด้วยประธานกรรมการ ๑ คน และกรรมการอย่างน้อย ๒ คน ซึ่งเป็นพนักงานของมหาวิทยาลัยการแต่งตั้งคณะกรรมการควรแต่งตั้งผู้ชำนาญการหรือผู้ทรงคุณวุฒิเกี่ยวกับพัสดุหรืองานจ้างนั้นเข้าร่วมเป็นกรรมการด้วยในกรณีจำเป็นหรือเพื่อประโยชน์ของมหาวิทยาลัยจะแต่งตั้งบุคคลที่มิใช่พนักงานซึ่งมีความรู้เกี่ยวกับพัสดุที่จะจัดซื้อจัดจ้างร่วมเป็นกรรมการด้วยก็ได้ข้อ ๓๑ ในการซื้อหรือการจ้างครั้งเดียวกันห้ามแต่งตั้งกรรมการจัดหาเป็นกรรมการตรวจรับพัสดุและหรือกรรมการตรวจการจ้างสำหรับการซื้อหรือจ้างในวงเงินไม่เกิน ๕๐,๐๐๐ บาทจะแต่งตั้งพนักงานของมหาวิทยาลัยคนหนึ่งซึ่งมิใช่ผู้จัดซื้อหรือจัดจ้างเป็นผู้ตรวจรับพัสดุหรืองานจ้างนั้นโดยให้ปฏิบัติหน้าที่เช่นเดียวกับคณะกรรมการตรวจรับพัสดุหรือคณะกรรมการตรวจการจ้างก็ได้ แล้วให้รายงานต่ออธิการบดีหรือผู้ที่อธิการบดีมอบอำนาจข้อ ๓๒ ในการประชุมของคณะกรรมการแต่ละคณะต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดแต่ทั้งนี้ ต้องไม่น้อยกว่า ๓ คนถ้าประธานกรรมการไม่มาหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนใดคนหนึ่งเป็นประธานการประชุมเฉพาะคราวนั้นในการลงมติให้ประธานกรรมการและกรรมการแต่ละคนมีหนึ่งเสียงในการลงมติมติของคณะกรรมการให้ถือเสียงข้างมาก ถ้าคะแนนเสียงเท่ากันให้ประธานกรรมการออกเสียงเพิ่มขึ้นอีกเสียงหนึ่งเป็นเสียงชี้ขาดกรรมการของคณะใดไม่เห็นด้วยกับมติของคณะกรรมการให้ทำบันทึกความเห็นแย้งไว้ด้วยเว้นแต่คณะกรรมการตรวจรับพัสดุและคณะกรรมการตรวจการจ้างให้ถือมติเอกฉันท์ของกรรมการที่เข้าประชุมในครั้งนั้น ๆกรณีที่คณะกรรมการตรวจรับพัสดุและคณะกรรมการตรวจการจ้างไม่เห็นด้วยกับมติ ให้ทำความเห็นแย้งไว้เป็นลายลักษณ์อักษรเพื่อแนบกับใบตรวจรับหรือใบตรวจการจ้าง และให้อธิการบดีใช้ดุลยพินิจที่จะพิจารณาว่าการตรวจรับพัสดุและหรือการตรวจการจ้างถูกต้องหรือไม่ทั้งนี้ โดยคำนึงถึงประโยชน์ของมหาวิทยาลัยเป็นสำคัญส่วนที่ ๒ผู้ควบคุมงาน ข้อ ๓๓ ผู้ควบคุมงานงานก่อสร้างทุกประเภท ให้อธิการบดีแต่งตั้งผู้ควบคุมงานที่มีความรู้ความชำนาญทางด้านช่างตามลักษณะของงานก่อสร้างนั้นๆกรณีจ้างบุคคลภายนอกเป็นผู้รับจ้างเพื่อทำหน้าที่เป็นผู้ควบคุมงานให้ผู้รับจ้างดำเนินการดังนี้(๑)จัดผู้ควบคุมงานที่มีความรู้และมีความชำนาญงานการก่อสร้างให้เหมาะสมกับสภาพงานการก่อสร้างนั้นๆ(๒) ส่งรายชื่อผู้ควบคุมงาน ผู้ตรวจการ หรือผู้แทนให้อธิการบดีให้ความเห็นชอบและในกรณีที่ผู้ควบคุมงานดังกล่าวไม่สามารถปฏิบัติงานได้ผู้รับจ้างจะต้องเสนอชื่อผู้ควบคุมงานปฏิบัติงานแทนผู้ที่ปฏิบัติงานแทนในกรณีดังกล่าวจะต้องได้รับความยินยอมจากอธิการบดีก่อนโดยให้ผู้ควบคุมงานปฏิบัติหน้าที่ตามหลักเกณฑ์และวิธีการที่อธิการบดีกำหนดหมวด ๕การจ่ายเงินล่วงหน้า ข้อ ๓๔ การจ่ายเงินค่าพัสดุหรือค่าจ้างล่วงหน้าให้แก่ผู้ขายหรือผู้รับจ้างจะกระทำมิได้เว้นแต่มีความจำเป็นและมีการกำหนดเงื่อนไข มหาวิทยาลัยอาจให้จ่ายเงินล่วงหน้าได้ในกรณีดังต่อไปนี้(๑) การซื้อหรือการจ้างจากส่วนราชการจ่ายได้ไม่เกินร้อยละ ๕๐ ของราคาซื้อหรือราคาจ้าง(๒)การซื้อพัสดุจากสถาบันของรัฐในต่างประเทศหรือจากหน่วยงานอื่นในต่างประเทศซึ่งต้องดำเนินการผ่านองค์การระหว่างประเทศหรือการซื้อเครื่องมือวิทยาศาสตร์หรือพัสดุอื่นที่อธิการบดีกำหนดประเภทหรือชนิดของพัสดุที่จำเป็นต้องซื้อจากต่างประเทศซึ่งจำเป็นต้องซื้อจากผู้ผลิตหรือผู้แทนจำหน่ายโดยตรงในต่างประเทศให้จ่ายได้ตามที่ตกลงกับสถาบันของรัฐหรือองค์การระหว่างประเทศหรือตามเงื่อนไขที่ผู้ขายกำหนด แล้วแต่กรณี(๓)การจัดหาพัสดุที่มีลักษณะต้องบอกรับเป็นสมาชิกจ่ายได้เท่าที่จ่ายจริง(๔)การจัดหาโดยวิธีสอบราคาหรือวิธีประกวดราคาหรือวิธีคัดเลือกจ่ายได้ไม่เกิน ร้อยละ๑๕ ของราคาซื้อหรือราคาจ้าง แต่ทั้งนี้ จะต้องกำหนดอัตราค่าพัสดุหรือค่าจ้างที่จะจ่ายล่วงหน้าไว้เป็นเงื่อนไขในเอกสารสอบราคาประกวดราคา หรือคัดเลือกด้วย(๕) การจัดหาโดยวิธีพิเศษ ให้จ่ายได้ไม่เกินร้อยละ ๑๕ของราคาซื้อหรือราคาจ้าง แต่ทั้งนี้ คณะกรรมการจะต้องเจรจาตกลงกับผู้ขายผู้รับจ้าง และนำเสนอขออนุมัติอธิการบดี(๖)การจัดหาตามแบบธรรมเนียมการค้าระหว่างประเทศให้กระทำได้โดยเปิดเลตเตอร์ออฟเครดิตหรือโดยวิธีใช้ดร๊าฟต์ แล้วแต่ความเหมาะสม(๗)พัสดุอื่นที่จำเป็นต้องจ่ายเงินล่วงหน้าตามดุลยพินิจของอธิการบดีการจ่ายเงินค่าพัสดุหรือค่าจ้างล่วงหน้าให้เรียกหลักประกันเท่ากับจำนวนเงินค่าพัสดุหรือค่าจ้างล่วงหน้าที่จ่าย ยกเว้นการจ่ายเงินล่วงหน้าให้ส่วนราชการและการจ่ายเงินล่วงหน้าตาม (๒)ข้อ ๓๕ ในกรณีที่มีความจำเป็นต้องจ่ายเงินค่าเช่าล่วงหน้าในการเช่าสังหาริมทรัพย์และหรืออสังหาริมทรัพย์ให้กระทำได้เฉพาะกรณีการเช่าซึ่งมีระยะเวลาไม่เกิน๓ ปี ตามหลักเกณฑ์ ดังต่อไปนี้(๑) การเช่าจากส่วนราชการจ่ายได้ไม่เกินร้อยละ ๕๐ของค่าเช่าทั้งสัญญา(๒) การเช่าจากเอกชนจ่ายได้ไม่เกินร้อยละ ๒๐ของค่าเช่าทั้งสัญญาหมวด ๖สัญญาหลักประกัน และค่าปรับ ส่วนที่ ๑สัญญา ข้อ ๓๖ การซื้อหรือจ้างที่ต้องออกหนังสือสนองรับราคาและนัดทำสัญญาถ้าอธิการบดีหรือผู้ที่อธิการบดีมอบหมายได้อนุมัติการซื้อหรือการจ้างครั้งนั้นแล้วให้หัวหน้าส่วนพัสดุมีอำนาจลงนามในหนังสือสนองรับราคาและนัดทำสัญญาได้ข้อ ๓๗ การลงนามในสัญญาในการจัดหาตามระเบียบนี้ให้อธิการบดีเป็นผู้ลงนามในสัญญาโดยมีสาระสำคัญตามรูปแบบที่มหาวิทยาลัยกำหนด และไม่ทำให้มหาวิทยาลัยเสียประโยชน์เว้นแต่การซื้อหรือจ้างโดยวิธีตกลงราคาใช้ใบสั่งซื้อสั่งจ้างก็ได้สำหรับการจัดหาพัสดุจากส่วนราชการ การยืม ให้ทำข้อตกลงเป็นหนังสือในกรณีการจัดหาซึ่งมีราคาไม่เกิน ๒๐,๐๐๐ บาทหรือไม่เกินวงเงินที่อธิการบดีมอบอำนาจ ให้หัวหน้าหน่วยงานหรือผู้ที่อธิการบดีมอบอำนาจหรือการจัดหาโดยวิธีตกลงราคาในกรณีจำเป็นและเร่งด่วนที่เกิดขึ้นโดยไม่อาจดำเนินการตามปกติได้ทันหากล่าช้าจะก่อให้เกิดความเสียหาย จะไม่ทำสัญญาไว้ต่อกันก็ได้การแก้ไขเปลี่ยนแปลงสัญญา ข้อ ๓๘ สัญญาที่ได้ลงนามแล้วจะแก้ไขเปลี่ยนแปลงมิได้เว้นแต่การแก้ไขนั้นเป็น ความจำเป็นและเป็นธรรมกับคู่สัญญาหรือไม่ทำให้มหาวิทยาลัยต้องเสียประโยชน์หรือเป็นการแก้ไขเพื่อประโยชน์แก่มหาวิทยาลัยให้คณะกรรมการตรวจรับหรือคณะกรรมการตรวจการจ้างหรือคณะกรรมการที่อธิการบดีแต่งตั้งเสนออธิการบดีพิจารณาอนุมัติแก้ไขเปลี่ยนแปลงต่อไปสำหรับการจัดหาที่เกี่ยวกับความมั่นคงแข็งแรงหรืองานเทคนิคเฉพาะอย่างจะต้องได้รับการรับรองจากวิศวกร สถาปนิก วิศวกรผู้ชำนาญการ หรือผู้ทรงคุณวุฒิซึ่งรับผิดชอบหรือสามารถรับรองคุณลักษณะเฉพาะแบบและรายการของงานก่อสร้างหรืองานเทคนิคเฉพาะอย่างนั้นแล้วแต่กรณี ด้วยการบอกเลิกสัญญา ข้อ ๓๙ ในกรณีที่มีเหตุอันเชื่อได้ว่าผู้รับจ้างไม่สามารถทำงานให้แล้วเสร็จภายในระยะเวลาที่กำหนดให้อธิการบดีพิจารณาใช้สิทธิบอกเลิกสัญญาข้อ ๔๐ ในกรณีที่คู่สัญญาไม่สามารถปฏิบัติตามสัญญาได้และจะต้องมีการปรับตามสัญญานั้นหากจำนวนเงินค่าปรับจะเกินร้อยละ ๑๐ ของวงเงินค่าพัสดุหรือค่าจ้างให้อธิการบดีพิจารณาดำเนินการบอกเลิกสัญญาเว้นแต่คู่สัญญาจะได้ยินยอมเสียค่าปรับให้แก่มหาวิทยาลัยโดยไม่มีเงื่อนไขใด ๆทั้งสิ้น ให้อธิการบดีพิจารณาผ่อนปรนการบอกเลิกสัญญาได้เท่าที่จำเป็นคำยินยอมเสียค่าปรับให้ทำเป็นหนังสือตามแบบที่มหาวิทยาลัยกำหนดส่วนที่ ๒หลักประกันและการนับวันรับประกัน ข้อ ๔๑ หลักประกันซองหลักประกันสัญญา หลักประกันข้อตกลงเป็นหนังสือ หลักประกันผลงานให้กำหนดมูลค่าเป็นจำนวนเงินในอัตราร้อยละ ๕ ของวงเงินหรือราคาพัสดุที่จัดหาครั้งนั้นหากเกินอัตราดังกล่าวให้อธิการบดีเป็นผู้พิจารณาอนุมัติในการทำสัญญาจัดหาพัสดุที่มีระยะเวลาผูกพันตามสัญญาเกิน ๑ ปีและหรือพัสดุนั้นไม่ต้องมีการประกันเพื่อความชำรุดบกพร่อง เช่น พัสดุใช้สิ้นเปลืองให้กำหนดหลักประกันในอัตรา ไม่น้อยกว่าร้อยละ ๕ของราคาพัสดุที่ส่งมอบในแต่ละปีของสัญญา โดยให้ถือว่าหลักประกันนี้เป็นการค้ำประกันตลอดอายุสัญญาและหากในปีต่อไปราคาพัสดุที่ส่งมอบแตกต่างไปจากราคาในรอบปี ก่อน ให้ปรับปรุงหลักประกันตามอัตราส่วนที่เปลี่ยนแปลงไปนั้นเท่าที่จำเป็นก่อนครบรอบปีการกำหนดหลักประกันตามวรรคหนึ่งและวรรคสองจะต้องระบุไว้เป็นเงื่อนไขในเอกสารสอบราคา ประกวดราคาหรือเอกสารคัดเลือกและหรือในสัญญาด้วยในการทำสัญญาเพิ่มเติมหากหลักประกันที่มีอยู่เดิมไม่เหมาะสมเพราะเปลี่ยนแปลง เพิ่มเนื้องาน ให้เพิ่มหลักประกันสัญญาได้เท่าที่จำเป็นในกรณีที่ผู้เสนอราคาหรือคู่สัญญาวางหลักประกันที่มีมูลค่าสูงกว่าที่กำหนดไว้ในระเบียบเอกสารสอบราคาหรือเอกสารประกวดราคาหรือเอกสารคัดเลือกหรือสัญญาให้อนุโลมรับได้ทั้งนี้ หลักประกันดังกล่าวให้เป็นไปตามที่อธิการบดีกำหนดข้อ ๔๒ หลักประกันซองหลักประกันสัญญา หลักประกันข้อตกลงเป็นหนังสือ หลักประกันผลงาน และหรือหลักประกันการรับเงินล่วงหน้าให้ใช้หลักประกันอย่างหนึ่งอย่างใด ดังต่อไปนี้(๑) เงินสด(๒) เช็คที่ธนาคารเซ็นสั่งจ่ายซึ่งเป็นเช็คลงวันที่ที่ใช้เช็คนั้น ชำระต่อมหาวิทยาลัยหรือก่อนวันนั้นไม่เกิน ๓วันทำการ(๓) หนังสือค้ำประกันของธนาคารภายในประเทศตามแบบที่มหาวิทยาลัยกำหนด(๔) พันธบัตรรัฐบาลไทยข้อ ๔๓ ในกรณีที่ส่วนราชการเป็นผู้เสนอราคาหรือเป็นคู่สัญญาไม่ต้องวางหลักประกัน และในกรณีที่มหาวิทยาลัยเป็นคู่สัญญากับเอกชนมหาวิทยาลัยไม่ต้องวางหลักประกันข้อ ๔๔ การนับวันรับประกันให้เริ่มนับวันรับประกันตั้งแต่วันที่ผู้ขายส่งมอบพัสดุถูกต้องยกเว้นกรณีที่จำเป็นต้องมีการทดสอบระบบการทำงานให้เริ่มนับตั้งแต่วันที่ระบบใช้งานได้สมบูรณ์ตามเงื่อนไขของสัญญาการคืนหลักประกัน ข้อ ๔๕ การคืนหลักประกันให้มหาวิทยาลัยคืนหลักประกันให้แก่ผู้เสนอราคา คู่สัญญาหรือผู้ค้ำประกันตามหลักเกณฑ์ดังนี้(๑)หลักประกันซองให้คืนให้แก่ผู้เสนอราคาหรือผู้ค้ำประกันภายใน ๑๕ วัน นับแต่วันที่ได้พิจารณาในเบื้องต้นเรียบร้อยแล้วเว้นแต่ผู้เสนอราคารายที่มหาวิทยาลัยคัดเลือกไว้ไม่เกิน ๒ ราย ให้คืนได้ต่อเมื่อได้ทำสัญญาหรือผู้เสนอราคาได้พ้นจากข้อผูกพันแล้ว(๒)หลักประกันสัญญาและหรือหลักประกันข้อตกลงเป็นหนังสือ ให้คืนให้แก่คู่สัญญาหรือผู้ค้ำประกันภายใน๑๕ วันนับแต่วันที่มหาวิทยาลัยได้รับหนังสือขอคืนหลักประกัน ทั้งนี้การคืนดังกล่าวจะต้องพ้นจากข้อผูกพันตามสัญญาแล้ว(๓) หลักประกันผลงานให้คืนภายใน ๔๕ วันหลังจากได้ตรวจรับงานงวดสุดท้ายเรียบร้อยแล้ว(๔)หลักประกันการรับเงินล่วงหน้าให้คืนให้แก่ผู้ขายหรือผู้รับจ้างตามที่กำหนดไว้ในสัญญาหรือข้อตกลงการจัดหาที่ไม่ต้องมีการประกันเพื่อความชำรุดบกพร่องให้คืนหลักประกันสัญญาและหรือหลักประกันข้อตกลงเป็นหนังสือให้แก่คู่สัญญาหรือผู้ค้ำประกันตามอัตราส่วนของพัสดุซึ่งมหาวิทยาลัยรับมอบไว้แล้วตามที่คู่สัญญาร้องขอค่าปรับ ข้อ ๔๖ ค่าปรับการทำสัญญาสำหรับการซื้อหรือจ้างตามวิธีต่าง ๆให้กำหนดค่าปรับเป็นรายวันในอัตราไม่น้อยกว่าร้อยละ ๐.๒๐ของราคาพัสดุที่ยังไม่ได้รับมอบสำหรับการจ้างซึ่งต้องการผลสำเร็จของงานทั้งหมดพร้อมกันซึ่งไม่รวมการจ้างเหมาบริการให้กำหนดค่าปรับเป็นรายวันในอัตราไม่น้อยกว่าร้อยละ ๐.๑๐ ของราคางานจ้างนั้นสำหรับอัตราค่าปรับในกรณีการจ้างเหมาบริการ และหรือการเช่าสังหาริมทรัพย์และหรืออสังหาริมทรัพย์ให้อยู่ในดุลยพินิจของอธิการบดีโดยให้ระบุไว้ในสัญญาในกรณีการจัดหาสิ่งของที่ประกอบกันเป็นชุดถ้าขาดส่วนประกอบส่วนหนึ่งส่วนใดไปแล้วจะไม่สามารถใช้การได้โดยสมบูรณ์แม้คู่สัญญาจะส่งมอบสิ่งของภายในกำหนดตามสัญญา แต่ยังขาดส่วนประกอบบางส่วน ต่อมาได้ส่งมอบส่วนประกอบที่ยังขาดนั้นเกินกำหนดสัญญาให้ถือว่าไม่ได้ส่งมอบสิ่งของนั้นเลย ให้ปรับเต็มราคาของทั้งชุดในกรณีการจัดหาสิ่งของคิดราคารวมทั้งค่าติดตั้งหรือทดลองหรืออบรมการใช้งานด้วยถ้าติดตั้งหรือทดลองหรืออบรมการใช้งานเกินกว่ากำหนดตามสัญญาเป็นจำนวนวันเท่าใดให้ปรับเป็นรายวันในอัตราที่กำหนดของราคาทั้งหมดเมื่อครบกำหนดส่งมอบพัสดุตามสัญญาให้มหาวิทยาลัยรีบแจ้งการเรียกค่าปรับตามสัญญาจากคู่สัญญา และเมื่อคู่สัญญาได้ส่งมอบพัสดุให้มหาวิทยาลัยบอกสงวนสิทธิ์การเรียกค่าปรับ ในขณะที่รับมอบพัสดุนั้นตามแบบที่มหาวิทยาลัยกำหนดการงดการลดค่าปรับ และการขยายเวลา ข้อ ๔๗ การงดหรือลดค่าปรับให้แก่คู่สัญญา หรือการขยายเวลาทำการตามสัญญาให้มหาวิทยาลัยพิจารณาได้ตามจำนวนวันที่มีเหตุเกิดขึ้นจริงเฉพาะกรณีใดกรณีหนึ่งดังต่อไปนี้(๑) เหตุเกิดจากความผิดหรือความบกพร่องของมหาวิทยาลัย(๒) เหตุสุดวิสัย(๓)เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมายให้มหาวิทยาลัยระบุไว้ในสัญญากำหนดให้คู่สัญญาต้องแจ้งเหตุดังกล่าวให้มหาวิทยาลัยทราบภายใน๗ วัน นับแต่เหตุนั้นได้สิ้นสุดลง หากมิได้แจ้งภายในเวลาที่กำหนด คู่สัญญาจะยกมากล่าวอ้างเพื่อขอลดหรืองดค่าปรับหรือขอขยายเวลาในภายหลังมิได้เว้นแต่กรณี ตาม (๑) ซึ่งมีหลักฐานชัดแจ้งหรือมหาวิทยาลัยทราบดีอยู่แล้วตั้งแต่ต้นส่วนที่ ๓การลงโทษผู้ทิ้งงาน ข้อ ๔๘ การลงโทษผู้ทิ้งงานให้เป็นไปตามหลักเกณฑ์และวิธีการของระเบียบสำนักนายกรัฐมนตรีว่าด้วยการพัสดุ พ.ศ. ๒๕๓๕ และที่แก้ไขเพิ่มเติม หรือพระราชบัญญัติที่กำหนดทั้งนี้ให้อธิการบดีเป็นผู้อนุมัติการแจ้งเวียนผู้ทิ้งงานตามระเบียบและพระราชบัญญัติที่เกี่ยวข้องหมวด ๗การควบคุมและการจำหน่ายพัสดุ ส่วนที่ ๑การควบคุมและการบำรุงรักษา ข้อ ๔๙ การควบคุมพัสดุของมหาวิทยาลัยไม่ว่าจะได้มาด้วยวิธีใดให้พนักงานพัสดุจัดทำทะเบียนไว้เป็นหลักฐานเว้นแต่พัสดุที่จัดหาโดยมีวัตถุประสงค์เพื่อบริจาคให้แก่ส่วนราชการหรือองค์การสาธารณกุศลหรือเพื่อการกุศลเจ้าหน้าที่พัสดุไม่ต้องดำเนินการควบคุมตามวรรคหนึ่ง แต่ให้มีหลักฐานการส่งมอบไว้ต่อกันในกรณีที่ไม่อาจทำหลักฐานการส่งมอบไว้ต่อกันได้ ให้อธิการบดีเป็นผู้พิจารณาอนุมัติเช่น กรณีบริจาคช่วยเหลือผู้ประสบอุทกภัย เป็นต้นข้อ ๕๐ การเก็บรักษาพัสดุให้เป็นหน้าที่ของพนักงานพัสดุเป็นผู้รับผิดชอบ ในการรับจ่ายพัสดุให้มีหลักฐานการรับจ่ายโดยละเอียดถูกต้องครบถ้วนตรงกันพัสดุคงเหลือวันใดจะต้องตรงกับยอดคงเหลือในทะเบียนวันนั้นการเก็บรักษาต้องให้เป็นระเบียบเรียบร้อยปลอดภัยและให้ครบถ้วนถูกต้องตรงตามทะเบียนข้อ ๕๑ การเบิกพัสดุให้ผู้บริหารที่ทำหน้าที่หัวหน้าหน่วยงาน หรือผู้ที่ได้รับมอบหมายที่ต้องใช้พัสดุเป็นผู้เบิกและให้หัวหน้าส่วนพัสดุหรือผู้ที่อธิการบดีมอบหมายเป็นผู้สั่งจ่ายข้อ ๕๒ ผู้จ่ายพัสดุต้องตรวจสอบความถูกต้องของใบเบิกและเอกสารประกอบ(ถ้ามี)แล้วลงทะเบียนทุกครั้งที่มีการจ่ายแล้วเก็บใบเบิกจ่ายไว้เป็นหลักฐานด้วยข้อ ๕๓ ให้หน่วยงานผู้รับผิดชอบพัสดุจัดทำแผนการบำรุงรักษาและกำกับดูแลการบำรุงรักษาตามมาตรฐานเพื่อให้พัสดุอยู่ในสภาพพร้อมใช้และยืดอายุการใช้งานหลักเกณฑ์และวิธีปฏิบัติให้เป็นไปตามที่อธิการบดีกำหนดส่วนที่ ๒การยืม ข้อ ๕๔ การให้ยืมพัสดุให้ผู้ยืมทำหลักฐานการยืมเป็นเอกสารแสดงเหตุผลสถานที่ที่จะนำพัสดุไปใช้และกำหนดเวลาส่งคืน(๑) กรณีการให้ยืมระหว่างหน่วยงานภายในมหาวิทยาลัยหรือเพื่อประโยชน์ของมหาวิทยาลัย หรือเพื่อสวัสดิการตามที่มหาวิทยาลัยกำหนดให้หัวหน้าหน่วยงานที่ครอบครองพัสดุนั้นเป็นผู้อนุมัติ(๒) กรณีการให้ยืมระหว่างหน่วยงานหรือให้บุคคลภายนอกยืมใช้ให้ขออนุมัติจากรองอธิการบดีที่กำกับดูแลหน่วยงานที่ครอบครองพัสดุนั้นหรือผู้ที่อธิการบดีเห็นสมควรโดยจัดทำเป็นสัญญาหรือข้อตกลงตามแบบที่มหาวิทยาลัยกำหนดข้อ ๕๕ การคืนพัสดุ(๑) การยืมพัสดุประเภทใช้คงรูป ผู้ยืมจะต้องนำพัสดุนั้นมาส่งคืนในสภาพที่ใช้การได้เรียบร้อย ในกรณีที่พัสดุที่ส่งคืนมาไม่อยู่ในสภาพที่ใช้งานได้ปกติเหมือนเดิมผู้ยืมต้องรับผิดชอบชดใช้ตามสัญญาหรือข้อตกลงที่กำหนดไว้(๒) การยืมพัสดุประเภทใช้สิ้นเปลืองผู้ยืมจะต้องจัดหาพัสดุประเภท ชนิดและปริมาณ เช่นเดียวกันส่งคืนผู้ให้ยืมภายในระยะเวลาที่ผู้ให้ยืมกำหนดหรือคืนเป็นเงินเท่ากับมูลค่าพัสดุ ที่ยุติธรรมส่วนที่ ๓การตรวจสอบพัสดุประจำปี ข้อ ๕๖ การตรวจสอบพัสดุประจำปีก่อนสิ้นเดือนกันยายนของทุกปีให้อธิการบดีแต่งตั้งพนักงานซึ่งมิใช่พนักงานพัสดุคนหนึ่งหรือหลายคนตามความจำเป็นเพื่อทำหน้าที่ตรวจสอบพัสดุคงเหลือมีตัวอยู่ตรงตามบัญชีหรือทะเบียนหรือไม่มีพัสดุใดชำรุด เสื่อมคุณภาพ หรือสูญไป เพราะเหตุใด หรือพัสดุใดไม่จำเป็นต้องใช้ในมหาวิทยาลัยต่อไปแล้วให้เสนอรายงานผลการตรวจสอบดังกล่าวต่ออธิการบดีภายใน ๖๐ วันทำการ นับแต่วันเริ่มดำเนินการตรวจสอบพัสดุนั้นยกเว้นครุภัณฑ์ของหน่วยงานที่เกี่ยวข้องกับนักศึกษาหรือการเรียนการสอน ให้เริ่มตรวจนับและตรวจสภาพตั้งแต่วันแรกของการปิดภาคการศึกษาที่๓ ของแต่ละปีการศึกษา และรายงานมหาวิทยาลัยทราบภายใน ๖๐ วันนับแต่วันเริ่มดำเนินการตรวจสอบพัสดุนั้น เว้นแต่มีเหตุจำเป็นให้ขยายเวลาต่ออธิการบดีการตรวจสอบวัสดุคลังย่อยให้คณะกรรมการตรวจสอบวัสดุคลังย่อยที่ได้รับแต่งตั้งทำการตรวจนับวัสดุคงเหลือและตรวจสอบสภาพวัสดุที่คงเหลือในคลังพัสดุและรายงานมหาวิทยาลัยทราบภายใน ๖๐ วัน นับจากวันสิ้นปีงบประมาณ เว้นแต่มีเหตุจำเป็นต้องขอขยายเวลาต่ออธิการบดีข้อ ๕๗ เมื่ออธิการบดีได้รับรายงานตามข้อ ๕๖ปรากฏว่ามีพัสดุชำรุด เสื่อมสภาพ สูญไปตามธรรมชาติเปลี่ยนสภาพไปตามลักษณะการใช้งาน หรือไม่จำเป็นต้องใช้ในมหาวิทยาลัยต่อไป ให้อธิการบดีพิจารณาสั่งการให้ดำเนินการจำหน่ายได้กรณีที่มีการสูญหายให้แต่งตั้งคณะกรรมการสอบหาข้อเท็จจริงไม่ต่ำกว่า๓ คน และรายงานผลการสอบหาข้อเท็จจริงต่ออธิการบดีอนุมัติภายใน ๖๐ วันนับแต่วันที่ประธานกรรมการทราบคำสั่งแต่งตั้งคณะกรรมการถ้ามีเหตุจำเป็นที่ทำให้การรายงานล่าช้าให้เสนออธิการบดีอนุมัติพิจารณาขยายเวลาให้ตามความเหมาะสมข้อ ๕๘ ในกรณีพัสดุสูญหายหรือเสียหายอันไม่ได้เกิดจากเหตุปกติและผลจากการสอบหาข้อเท็จจริงเมื่อปรากฏตัวผู้ต้องรับผิดชอบ ให้ดำเนินการดังนี้(๑) กรณีที่สามารถแก้ไขซ่อมแซมให้คงสภาพเดิมได้ให้แก้ไขซ่อมแซมโดยค่าใช้จ่ายทั้งหมดเป็นของผู้ต้องรับผิดชอบ(๒) กรณีสูญไปหรือไม่สามารถแก้ไขซ่อมแซมให้คงสภาพเดิมได้ ให้ชดใช้เป็นพัสดุประเภท ชนิด ลักษณะและขนาดอย่างเดียวกันหรือคล้ายคลึงกัน โดยมีสภาพเทียบเท่าพัสดุที่ได้ชำรุดเสื่อมไปหรือสูญไป หรือชดใช้ในมูลค่าพัสดุที่ยุติธรรมกรณีชดใช้เป็นเงิน ถ้าผู้รับผิดไม่สามารถชดใช้ได้ภายใน ๓๐วันนับแต่วันที่ได้รับแจ้งให้ชดใช้ ผู้รับผิดจะขอผ่อนผันให้ชำระเป็นรายเดือนได้แต่จะต้องชดใช้ให้เสร็จสิ้นภายในเวลาไม่เกิน ๑ ปีหรือภายในเวลาที่มหาวิทยาลัยกำหนดโดยจะต้องทำหนังสือขออนุมัติต่ออธิการบดีก่อนในกรณีขอผ่อนผัน ให้ผู้รับผิดทำหนังสือรับสภาพหนี้พร้อมทั้งเสนอหลักประกันที่เหมาะสมไว้เป็นหลักฐานด้วยส่วนที่ ๔การจำหน่ายพัสดุและการลงจ่ายจากทะเบียน ข้อ ๕๙ การจำหน่ายพัสดุในกรณีที่พัสดุเกิดชำรุด เสื่อมคุณภาพ หมดความจำเป็นหรือหากใช้ปฏิบัติงานของมหาวิทยาลัยต่อไปจะสิ้นเปลืองค่าใช้จ่ายมากก่อนมีการตรวจสอบพัสดุประจำปีให้พนักงานพัสดุเสนอรายงานต่ออธิการบดีเพื่อพิจารณาแต่งตั้งคณะกรรมการจำหน่ายพัสดุและให้คณะกรรมการจำหน่ายพัสดุเสนอรายงานต่ออธิการบดีเพื่อพิจารณาสั่งให้พนักงานพัสดุดำเนินการตามวิธีการอย่างหนึ่งอย่างใดดังต่อไปนี้(๑) ขายให้ดำเนินการขายโดยวิธีตกลงราคาหรือวิธีขายทอดตลาด(๒) แลกเปลี่ยนให้ดำเนินการตามวิธีการแลกเปลี่ยนที่กำหนดไว้ในระเบียบนี้(๓)โอนและหรือบริจาคให้แก่ส่วนราชการหรือองค์การสาธารณกุศลที่อธิการบดี ให้ความเห็นชอบ ทั้งนี้ ให้มีหลักฐานการส่งมอบและรับมอบไว้เป็นหลักฐานต่อกันด้วย(๔) การแปรสภาพ ทิ้ง หรือทำลายหลักเกณฑ์และวิธีปฏิบัติให้เป็นไปตามที่อธิการบดีกำหนดข้อ ๖๐ เงินที่ได้จากการจำหน่ายพัสดุให้นำส่งเป็นรายได้ของมหาวิทยาลัยข้อ ๖๑ การจำหน่ายพัสดุเป็นสูญให้พนักงานพัสดุเสนออธิการบดีจำหน่ายพัสดุเป็นสูญ และให้แจ้งส่วนการเงินและบัญชีเพื่อปรับปรุงบัญชีข้อ ๖๒ การลงจ่ายออกจากทะเบียนเมื่อได้ดำเนินการจำหน่ายแล้วให้พนักงานพัสดุลงจ่ายพัสดุนั้นออกจากทะเบียนทันทีสำหรับพัสดุซึ่งต้องจดทะเบียนตามกฎหมายให้แจ้งแก่นายทะเบียนภายในระยะเวลาที่กฎหมายกำหนดด้วยหมวด ๘บทเฉพาะกาล ข้อ ๖๓ รายชื่อผู้ทิ้งงานที่มีอยู่ก่อนระเบียบนี้ใช้บังคับให้ถือว่าเป็นผู้ทิ้งงานตามระเบียบนี้ด้วยสำหรับการพิจารณาลงโทษผู้ที่ได้รับการคัดเลือกแล้วไม่ยอมไปทำสัญญาภายในเวลาที่กำหนด หรือคู่สัญญาของทางราชการไม่ปฏิบัติตามสัญญานั้นโดยไม่มีเหตุผลอันสมควรซึ่งพฤติการณ์ดังกล่าวเกิดขึ้นก่อนที่ระเบียบนี้จะใช้บังคับให้พิจารณาสั่งการตามระเบียบที่ใช้บังคับอยู่เดิมข้อ ๖๔ การพัสดุใดที่อยู่ในระหว่างดำเนินการและยังไม่แล้วเสร็จในวันที่ระเบียบมหาวิทยาลัยวลัยลักษณ์ว่าด้วยการพัสดุฉบับนี้ใช้บังคับให้ดำเนินการต่อไปตามระเบียบที่ใช้บังคับอยู่เดิมจนกว่าจะดำเนินการแล้วเสร็จหรือจนกว่าจะสามารถดำเนินการตามระเบียบนี้ได้ประกาศณ วันที่ ๘ มิถุนายน พ.ศ. ๒๕๕๘ศาสตราจารย์วิจิตรศรีสอ้านนายกสภามหาวิทยาลัยวลัยลักษณ์ระเบียบมหาวิทยาลัยวลัยลักษณ์ว่าด้วยการพัสดุ (ฉบับที่ ๒) พ.ศ. ๒๕๕๙[๓]ทั้งนี้ตั้งแต่วันที่ ๑๐ กันยายน พ.ศ. ๒๕๕๙ เป็นต้นไปปุณิกา/จัดทำ๒๑ ธันวาคม ๒๕๕๙นุสรา/ตรวจ๑๐ มกราคม ๒๕๖๐[๑] ราชกิจจานุเบกษาเล่ม ๑๓๒/ตอนที่ ๑๑๑ ง/หน้า ๑/๑๕ ตุลาคม ๒๕๕๘[๒] ข้อ ๑๒แก้ไขเพิ่มเติมโดยระเบียบมหาวิทยาลัยวลัยลักษณ์ ว่าด้วยการพัสดุ (ฉบับที่ ๒) พ.ศ.๒๕๕๙[๓] ราชกิจจานุเบกษาเล่ม ๑๓๓/ตอนที่ ๑๑๔ ง/หน้า ๑/๑๕ ธันวาคม ๒๕๕๙